Luisa Rõivas

Luisa Rõivas (2017. aastani Luisa Värk; sündinud 6. veebruaril 1987 Elvas)Saadik (Luisa Rõivas). Riigikogu. Vaadatud 25.09.2023. on eesti poplaulja ja seltskonnategelane, XV Riigikogu liige.

 Haridustee 
Ta õppis alates 1994. aastast Elva Huvikoolis laulmist ja alates 1995. aastast Elva Lastemuusikakoolis klaverit. Pärast Elva Huvikooli oli Luisa Värgi lauluõpetaja estraadilaulja Heidy Tamme.

Luisa Värk õppis kuni 2002. aasta kevadeni Elva Gümnaasiumis ja lõpetas 2006. aastal Tallinna Muusikakeskkooli dirigeerimise erialal. Aastatel 2006–2009 õppis ta Tallinna Ülikooli Balti Filmi- ja Meediakoolis filmi ja video õppetoolis filmi helirežii erialal."Luisa Värk sai ülikooliga maha", Õhtuleht, 13. juuni 2009 

2022. aastal lõpetas ta Tallinna Tehnikaülikooli majandusosakonna magistrikraadiga ärikorralduse erialal.Luisa Rõivas lõpetas ülikoolis põneva eriala. www.tv3.ee, 17. juuni 2022.

 Muusikaline tegevus 
Luisa Värgi bändi kuulusid 2015. aastal Tarvi Kull (klahvpillid), Laur Joamets (elektrikitarr), Kristjan Kallas (trummid), Henno Kelp (basskitarr) ja Elmar Liitmaa (akustilised kitarrid).Eesti laul 2015 finalist Luisa Värk. prezi.com 

 "Eesti otsib superstaari" 
Luisa Värk sai 2007. aastal saates "Eesti otsib superstaari" teise koha Birgit Õigemeele järel."Kes? Mis? Kus?" 2008, lk. 428 Saate Jõhvi eelvooru kaudu jõudis ta stuudiovooru esimesse saatesse, kust pääsesid edasi kaks lauljat – Mariann Saar ja Birgit Õigemeel. Luisa jäi tihedas konkurentsis kaheksast lauljast neljandaks. Kohtunikud andsid Luisale aga võimaluse osaleda lohutusvoorus, kust ta  televaatajate ülisuure toetusega finaali pääses.

 Eurovisiooni lauluvõistluse Eesti eelvoor 
Ta osales konkursil "Eurolaul 2008" koos Trafficuga, esitades loo "It's Never Too Late", mille demo laulis sisse Eda-Ines Etti. Veel laulis ta koos Margus Vaheriga lugu "God Inside Your Soul", mille on kirjutanud Elmar Liitmaa ja Liis Lass. Margus Vaheriga esitatud lugu "God Inside Your Soul" sai võistlusel "Eurolaul 2008" 2399 punktiga 5. koha; Trafficuga esitatud lugu "It's Never Too Late" sai 866 punktiga 8. koha.
+EurolaulAastaLaulPunktidKohtKaaslauljad2008"It's Never Too Late"8668.Traffic2008"God Inside Your Soul"23995.Margus Vaher2015"Minu päike"310. -

 Muu tegevus televisioonis 
 2007. aasta sügisel osales Luisa Värk Kanal 2 "Tantsud tähtedega" teise hooaja saates, kus tema tantsupartneriks oli Martin Parmas."Kes? Mis? Kus" 2008, lk. 430 Nad saavutasid teise koha.
 Luisa Värgi kirjutatud ja esitatud laul "Kodu" oli alates 2011. aastast Kanal 2 eetris olnud heategevussaate "Kodutunne" tunnusmuusikaks.
 Luisa Värk oli 2015. aastal TV3 heategevusprojekti "Laste rõõm" patroon; projektiga otsiti häid mõtteid, kuidas parandada Eesti laste heaolu.Luisa Värk on uue lasteprojekti ideekonkursi esinaine. kroonika.delfi.ee, 1. juuli 2014.
 Alates 2013. aasta sügisest juhtis Luisa Värk kokasaadet "Lemmikretseptid"."http://naine24.postimees.ee/1366442/luisa-vark-hakkab-juhtima-kokandussaadet. 
 2020. aasta sügishooajal osales ta saates "Maskis laulja"."Maskis laulja" finaalis on Fööniks, Polaarhunt ja Draakon, maski võttis maha Kärbseseen!, Õhtuleht, 29. november 2020

 Diskograafia 

 Albumid 
 "Maalida võiks maailma" (2015)
 "Tunnete allee" (2008)
 "Progress" (märts 2006)

 Singlid 
 "Kus oled Sa" (2005)
 "Lahkumise päev" (2008)
 "Kui sa teaks" (2008)
 "Võõras" (veebruar 2009)
 "Tühjus toas ja südames" (september 2009)
 "Kodu" (2011)
 "Aastaring" (2011)
 "Linnamuinasjutt" (koos Lauris Reiniksiga, 2011)
 "Sind ootama jään" (2012)
 "Keerleval kaljul" (koos Lauris Reiniksiga, 2013)
 "Palun pöördu tagasi" (2013)
 "Koputa" (koos Artjom Savitskiga, 2014)
 "Suudlus" (2015)
 "Igihaljad mägiaasad" (2015)
 "Sinuga" (koos Lauris Reiniksiga, 2021)

 Poliitiline tegevus 
Luisa Rõivas on alates 2022. aastast Eesti Reformierakonna liige. Ta kandideeris 2023. aasta Riigikogu valimistel, kogus valimisringkonnas nr 9 (Jõgeva- ja Tartumaa, v.a Tartu linn) 2939 häält ja osutus valituks.

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 317 häält ning ei osutunud valituks.

 Isiklikku 

Tal on vend Jason Max Värk."FOTOD | Erilised hetked koos! Luisa Rõivas jagas haruldasi kaadreid oma vennast". Kroonika. Vaadatud 14. märtsil 2025.

Luisa Värk ja Taavi Rõivas abiellusid 19. augustil 2017. Paaril on tütar Miina Rihanna (sündinud 2009)Luisa Värk ja Taavi Rõivas viisid tütre tantsusaadet vaatama, Delfi Publik, 5. detsember 2011, poeg Herman (sündinud 2016)Taavi Rõivase ja Luisa Värgi pisipoeg sai auväärse nime, Delfi Publik, 6. jaanuar 2017 ja tütar Uma (sündinud 2019). 2025. aasta lõpus teatasid Taavi ja Luisa Rõivas lahkuminekust."Aastalõpu pommuudis! Luisa ja Taavi Rõivas lahutavad abielu" Kroonika/Delfi, 31. detsember 2025

Luisa Rõivas on tegelenud triatloniga. 2021. aastal sai ta Ironman 70.3 Tallinna võistlusel naiste arvestuses 175. koha.Luisa Rõivas rühkis Ironmani finišisse! elu24.postimees.ee, 8. august 2021.

Luisa Rõivas on sihtasutuse Kiusamisvaba Kool (KiVa) kõneisik; KiVa tegeleb kiusuennetusega Eesti koolides.Luisa Rõivas: pisarad ei pea kõik avalikud olema ... ohtuleht.ee, 8. jaanuar 2023.

 Viited 

 Välislingid 

 Luisa bändi GD Myspace
 Luisa Myspace
 Luisa Värk: pereelu minu plaadi tegemise kõrvalt kannatanud pole. ohtuleht.ee, 27. november 2015.
 Taavi Rõivase pere jäädvustas end koos Queeniga. ohtuleht.ee, 6. juuni 2016.
 Kümme aastat, kaks last ja lõpuks ometi ka abielu! ohtuleht.ee, 21. august 2017.
 Luisa Rõivas: mina ja Taavi ei ole kindlasti selline harmooniline paar, kes ei tülitse. elu24.postimees.ee, 14. mai 2020.

Kategooria:Eesti lauljad
Kategooria:Eesti Reformierakonna poliitikud
Kategooria:XV Riigikogu liikmed
Kategooria:Eesti otsib superstaari
Kategooria:Sündinud 1987